ЕС за защитените наименования за произход и защитените географски указания или относно отговорната консумация на вино и риска, свързан с консумацията на алкохол;
 г)
 гаранциите, че включените оператори са ефективни и имат достъп до необходимия технически капацитет, както и че разходите по мярката, която възнамеряват да осъществят сами, не надхвърлят нормалните пазарни цени.
 3. След разглеждане на заявленията държавите членки избират онези, които предлагат най-добро съотношение между качество и цена.
 Отдава се предпочитание на дейности:
 а)
 осъществявани в няколко държави членки;
 б)
 осъществявани в няколко административни или винарски региона;
 в)
 отнасящи се за няколко наименования за произход или защитени географски указания.
 4. Две или повече държави членки могат да решат да изберат съвместна дейност за популяризиране. Те поемат ангажимент за участие във финансирането и постигат съгласие върху процедурите за административно сътрудничество за улесняване на проследяването, изпълнението и контрола на съвместната дейност за популяризиране.
 5. Когато държавите членки предоставят национални помощи за популяризиране, те съобщават за тях в съответната част на приложения I, V, VII, VIII и VIIIв към настоящия регламент.“
 3)
 В раздел 6а се добавя следният член:
 „Член 20в
 Финансово управление
 1. Помощта се изплаща, след като бъде установено, че единична дейност или всички дейности, обхванати от заявлението за подпомагане — съгласно избора на държавата членка за управление на мяркат — са били изпълнени и контролирани на място.
 Когато помощта обикновено се изплаща едва след изпълнението на всички дейности, чрез дерогация от първа алинея тя се изплаща за изпълнени единични дейности, ако оставащите дейности не могат да се осъществят поради непреодолима сила или поради извънредни обстоятелства по смисъла на член 2 от Регламент (ЕС) No 1306/2013 на Европейския парламент и на Съвета (6).
 Ако при проверки се установи, че дадена цялостна дейност, обхваната от заявлението за подпомагане, не е била изцяло изпълнена по причини, различни от непреодолима сила или извънредни обстоятелства по смисъла на член 2 от Регламент (ЕС) No 1306/2013, и при изплатено подпомагане за отделни дейности, които са част от цялостната дейност, обхваната от заявлението за подпомагане, държавите членки вземат решение за възстановяване на изплатената помощ.
 2. Бенефициерите на подпомагането за иновации могат да поискат авансово плащане от компетентната разплащателна агенция, ако тази възможност е включена в националната програма за подпомагане.
 Размерът на авансовото плащане не може да надхвърля 20 % от публичната помощ, свързана с инвестицията за иновации, и се извършва, при условие че е издадена банкова или равностойна на нея гаранция в размер на 110 % от сумата на авансовото плащане. В случай на инвестиции в иновации, за които индивидуалното решение за предоставяне на подпомагане е взето през финансовата 2014 или 2015 година, размерът на авансовите плащания може да бъде увеличен с до 50 % от публичната помощ, свързана с посочената инвестиция. За целите на Регламент за изпълнение (ЕС) No 282/2012 на Комисията (7) авансовата сума се изразходва за извършването на съответната дейност в рамките на две години след нейното изплащане.
 Гаранцията се освобождава, когато компетентната разплащателна агенция установи, че размерът на реалния разход, който съответства на публичната помощ, свързана с иновацията, надхвърля размера на